cyanic-selkie/wikianc huggingface dataset:
Θερμαστής
Ο Θερμαστής (fireman ( steam engine ), stoker) ανήκει στο κατώτερο ‘’πλήρωμα μηχανής’’ του πλοίου. Είναι ο επιφορτισμένος με το άναμμα του ατμολέβητα και τη παρακολούθησή του. Γενικά με τον αυτό όρο φέρονται και οι επιφορτισμένοι αντίστοιχα σε εργοστασιακούς χώρους, σιδηροδρόμους (παλαιότερα) κ.α.
Κατηγορία:Προσωπικό πλοίων
Ακταίωνας ο Μελισσού
Ο Ακταίωνας ήταν γιος του Μελισσού και εγγονός του Άβρου, πλούσιου κάτοικου του Άργους.
Ο Ακταίωνας είχε καταφύγει από το Άργος στην Κόρινθο για να ξεφύγει από τον τύραννο Φείδωνα, που τον καταδίωκε. Εκεί τον γνώρισε ο Αρχίας, ένας Κορίνθιος, και τον ερωτεύτηκε λόγω της ομορφιάς του. Ο Αρχίας προσπάθησε να απαγάγει τον Ακταίωνα, αλλά ο πατέρας του Μελισσός τον υπερασπίστηκε. Ακολούθησε μάχη μεταξύ Μελισσού και Αρχία, κατά την οποία ο Ακταίωνας σκοτώθηκε. Ο Μελισσός στην απόγνωσή του, προσέφυγε στα αγωνίσματα των Ισθμίων για να καταγγείλει τον θάνατο του γιου του. Εκεί, επικαλούμενος τους θεούς για να πάρουν εκδίκηση ρίχτηκε από τον βράχο και σκοτώθηκε. Τότε ξέσπασε ξηρασία και πανούκλα στην Κόρινθο. Οι Κορίνθιοι κατέφυγαν στο μαντείο των Δελφών, το οποίο έδωσε χρησμό να εξευμενίσουν τους θεούς, ιδιαίτερα τον Ποσειδώνα και να εκδικηθούν τον θάνατο του Ακταίωνα.
Πηγές
Κατηγορία:Πρόσωπα της ελληνικής μυθολογίας
2397 Λάπαγιαρβι
Ο Λάπαγιαρβι (Lappajarvi) είναι ένας αστεροειδής της Κύριας Ζώνης Αστεροειδών με απόλυτο μέγεθος (όπως ορίζεται για το Ηλιακό Σύστημα) 10,90. Ανακαλύφθηκε το 1938 από τον Φινλανδό αστρονόμο Ούργιο Βάισαλα, που παρατηρούσε από το Τούρκου της Φινλανδίας, και πήρε το όνομά του από την ομώνυμη φινλανδική λίμνη, που προέκυψε από πρόσκρουση μετεώρου.
Φυσικά χαρακτηριστικά
Τα κυρίως φυσικά χαρακτηριστικά του Λάπαγιαρβι είναι άγνωστα. Ο Λάπαγιαρβι περιστρέφεται γύρω από τον εαυτό του μία φορά κάθε 6,5 ως 12 ώρες περίπου.
Εξωτερικοί σύνδεσμοι-πηγές
Λαπαγιαρβι
Πέτρος Αμπατζόγλου
Ο Πέτρος Αμπατζόγλου (1931-2004) ήταν βραβευμένος Έλληνας συγγραφέας.
Βιογραφικό
Γεννήθηκε στην Αθήνα με καταγωγή από τον πατέρα του το Κιρκαγάτς της Μικράς Ασίας και από τη μητέρα του την Κωνσταντινούπολη. Τα πρώτα οχτώ χρόνια της ζωής του έζησε στο Νέο Ηράκλειο Αττικής, ενώ το 1939 η οικογένεια εγκαθίσταται στο κέντρο της Αθήνας. Ο πατέρας του, αφού ασχολήθηκε με διάφορες ανεπιτυχείς επιχειρήσεις, ανοίγει, κατά τη διάρκεια της γερμανικής κατοχής, μεταφραστικό και δακτυλογραφικό γραφείο. Ο Αμπατζόγλου κατά την περίοδο της γερμανικής κατοχής κινδύνεψε να πεθάνει από αβιταμίνωση, από την οποία, εκείνη την εποχή, πολύς κόσμος έχανε τη ζωή του. Αποφοιτά από το Γυμνάσιο το 1950 και κατόπιν διαγωνισμού διορίζεται στην Ηλεκτρική Εταιρεία Αθηνών - Πειραιώς, από όπου, το 1966, συνταξιοδοτείται πρόωρα λόγω της αδύναμης υγείας του. Το 1960 κάνει το ντεμπούτο του στη λογοτεχνία μέσω της εφημερίδας Νέα Εστία. Λίγο πριν συνταξιοδοτηθεί, το 1962, στρέφεται αποκλειστικά στην πεζογραφία, -με εξαίρεση κάποιες μεταφραστικές απόπειρες σε περιοδικά- και κυκλοφορεί το πρώτο του βιβλίο, μια συλλογή διηγημάτων με τίτλο «Μινώταυρος». Το 1964 κυκλοφορεί η πρώτη του νουβέλα «Ισορροπία τρόμου», που τιμήθηκε με το δεύτερο Κρατικό Λογοτεχνικό Βραβείο. Το 1964 παντρεύεται την αρχιτέκτονα Καίτη Παπανικολάου και ασχολείται με τη σύνταξη κειμένων σε διαφημιστικές εταιρείες. Μετά τη συνταξιοδότησή του φεύγει με τη γυναίκα του για το Λονδίνο, όπου περνά μεγάλο μέρος της ζωής του. Το 1969 κερδίζει χορηγία από το ίδρυμα Φορντ, ενώ το 1973 επισκέπτεται πανεπιστήμια των Η.Π.Α., κερδίζοντας υποτροφία του Διεθνούς Προγράμματος Συγγραφέων του Πανεπιστημίου της Αϊόβα. Το 1982 γράφει ένα βιβλίο για παιδιά με τίτλο «H αυτοκρατορία της Βροχίτσας». Ο Πέτρος Αμπατζόγλου ανήκει στους Έλληνες πεζογράφους της μεταπολεμικής γενιάς. Βασικό χαρακτηριστικό της γραφής του είναι το φαντασιακό στοιχείο και ο συνειρμός ο οποίος, τελικά, καταλύει τον χώρο και τον χρόνο της αφήγησης. Μετά τα έργα των δεκαετιών του '70 και του '80, όπου στον τρόπο γραφής του κυριαρχεί ο συνειρμικός, συχνά παραληρηματικός λόγος, ο Αμπατζόγλου επιστρέφει στην ρεαλιστική γραφή της πρώτης φάσης του και γίνεται για πρώτη φορά δημοφιλής στο ευρύ κοινό, με τα μυθιστορήματα «Παύλος και Ελένη» και «Μια συνηθισμένη μέρα».
Παραπομπές
Κατηγορία:Έλληνες συγγραφείς Κατηγορία:Κρατικά Λογοτεχνικά Βραβεία
Ετερόρρυθμη Εταιρεία
Ετερόρρυθμος εταίρος απαγορεύεται σύμφωνα με τον εμπορικό νόμο να κάνει οποιαδήποτε πράξη διαχείρισης, να εργασθεί σε υπόθεση της εταιρείας ή να συμμετάσχει σε αποφάσεις της (άρθρο 25 Εμπορικού Νόμου). Ο ετερόρρυθμος εταίρος που είτε εμφανίστηκε στην επωνυμία της επιχείρησης είτε διαχειρίστηκε υπόθεσή της, ευθύνεται απεριόριστα και αλληλέγγυα στα χρέη και τις υποχρεώσεις της εταιρείας (άρθρο 28 Εμπορικού Νόμου).
Πάντως σύμφωνα με τη νομολογία (Α.Π. 985/1983) ομόφωνη είναι η άποψη ότι ο ετερόρρυθμος εταίρος, το όνομα του οποίου έχει περιληφθεί στην εταιρική επωνυμία, αν και ευθύνεται ως ομόρρυθμος (βάσει του άρθρου 28 Ε.Ν.), δεν μεταβάλλεται σε ομόρρυθμο.
Είδη ετερόρρυθμης εταιρείας
Οι ετερόρρυθμοι εταίροι μπορεί να εμφανίζονται στο καταστατικό και έτσι η συμμετοχή τους στην εταιρεία να μην μπορεί να μεταβιβασθεί ή εκχωρηθεί αλλού (απλή ετερόρρυθμη εταιρεία) ή το κεφάλαιό τους να διαιρείται σε μετοχικούς τίτλους - μερίδια που είναι ελεύθερα προς μεταβίβαση (κατά μετοχές ετερόρρυθμη εταιρεία).
Σύσταση ετερόρρυθμης εταιρείας
Η σύσταση της ετερόρρυθμης εταιρείας γίνεται, όπως και της ομόρρυθμης, με ιδιωτικό ή συμβολαιογραφικό έγγραφο (άρθρο 39 Ε.Ν.), το οποίο υπογράφεται από όλους τους εταίρους (ομόρρυθμους και ετερόρρυθμους) και δημοσιεύεται στο αρμόδιο δικαστήριο αυτούσιο ή περίληψή του.
Road Trippin'
Το Road Trippin' είναι ένα τραγούδι από τον έβδομο δίσκο των Red Hot Chili Peppers, Californication (άλμπουμ) καθώς και το προτελευταίο single που βγήκε από το δίσκο αυτό (τελευταίο σε μορφή CD αφού το Parallel Universe κυκλοφόρησε για ακρόαση στο ραδιόφωνο). Κυκλοφόρησε μόνο στην Ευρώπη και την Αυστραλία. Το single κυκλοφόρησε λόγω ζήτησης από τους θαυμαστές της μπάντας και έτσι δεν ανέβηκε πολύ ψηλά στα charts. Έφτασε στο #1 μόνο στην Πολωνία. Το τραγούδι μιλάει για ένα αληθινό ταξίδι που έκαναν οι Άντονι, Φλι και Τζον στο Big Sur της Καλιφόρνια. Το τραγούδι είναι ακουστικό και δεν περιέχει ντραμς και έτσι ο Τσαντ εμφανίζεται για λιγοστά δευτερόλεπτα, κοντά στο τέλος του βίντεο κλιπ. Είναι από τα λίγα τραγούδια της μπάντας που δεν περιέχουν ντραμς με τα άλλα να είναι τα "Lovin and Touchin", "Thirty Dirty Birds", "Pea" και "If".
Τραγούδια
Single CD1
Single CD2
Single CD3
Single / Australia
Κατηγορία:Τραγούδια των Red Hot Chili Peppers Κατηγορία:Τραγούδια του 1999 Κατηγορία:Singles του 2000 Κατηγορία:Singles της Warner Bros. Records
Ζωσιμάς της Παλαιστίνης
Ο Όσιος Ζωσιμάς της Παλαιστίνης είναι Άγιος της Ορθόδοξης Χριστιανικής Εκκλησίας και των Ανατολικών Καθολικών Εκκλησιών. Η μνήμη του τιμάται στις 4 Απριλίου.
Ο Ζωσιμάς γεννήθηκε κατά το β΄ μισό του 5ου αιώνα στην Παλαιστίνη, που τότε υπαγόταν στη Διοίκηση Ανατολής της Ανατολικής Ρωμαϊκής (Βυζαντινής) Αυτοκρατορίας, της οποίας Αυτοκράτορας ήταν ο Θεοδόσιος Β´. Ο Ζωσιμάς έγινε μοναχός σε κάποιο μοναστήρι της περιοχής σε πολύ νεαρή ηλικία και κέρδισε τη φήμη καλού ασκητή. Λέγεται ότι, προτού μονάσει, είχε επισκεφθεί περί τους χίλιους διακρινόμενους για την αρετή τους ασκητές για να διδαχτεί από την αρετή και την σοφία τους.
Σε ηλικία 53 ετών, έχοντας χειροτονηθεί ιερέας, όντας δηλαδή ιερομόναχος, μετεγκαταστάθηκε σε ένα πολύ αυστηρό μοναστήρι, στην έρημο κοντά στον Ιορδάνη ποταμό, όπου πέρασε τον υπόλοιπο βίο του. Αυτό το μοναστήρι ήταν πιθανώς η Μονή του Αγίου Ιωάννη του Προδρόμου στην όχθη του Ιορδάνη.
Ο Ζωσιμάς είναι κυρίως γνωστός εξαιτίας της συναντήσεώς του με την Αγία Μαρία την Αιγυπτία και όσα γνωρίζουμε για τη ζωή του προέρχονται ακριβώς από τον Βίο της Αγίας Μαρίας της Αιγυπτίας, τον οποίο κατέγραψε ο Πατριάρχης Ιεροσολύμων Άγιος Σωφρόνιος.
Κατά την αφήγηση αυτή, ήταν συνήθεια στο αυστηρό μοναστήρι όλοι οι μοναχοί να φεύγουν στην έρημο τις 40 ημέρες της Μεγάλης Τεσσαρακοστής και να νηστεύουν και να προσεύχονται εκεί ως πρόσθετη άσκηση, επιστρέφοντας στη μονή την Κυριακή των Βαΐων. Περιπλανώμενος λοιπόν στην έρημο και ο όσιος Ζωσιμάς συνάντησε την Αγία Μαρία την Αιγυπτία, η οποία του διηγήθηκε τη ζωή της και τού ζήτησε να τη συναντήσει στις όχθες του Ιορδάνη τη Μεγάλη Πέμπτη του επόμενου έτους και να της φέρει Αγία Κοινωνία. Το επόμενο έτος πράγματι ο Ζωσιμάς εκπλήρωσε το αίτημά της και τότε εκείνη διέσχισε τον ποταμό για να τον φθάσει περπατώντας θαυματουργικά πάνω στην επιφάνεια του νερού. Κοινώνησε και του είπε να τη συναντήσει και πάλι στη έρημο την επόμενη Μεγάλη Τεσσαρακοστή. Το επόμενο έτος ο Ζωσιμάς ταξίδεψε μέχρι την τοποθεσία που την είχε πρωτοσυναντήσει, περίπου είκοσι μέρες οδοιπορίας από το μοναστήρι, και ανεκάλυψε εκεί την άψυχη σορό της Οσίας. Σύμφωνα με μια επιγραφή γραμμένη στην άμμο, είχε αποβιώσει την ίδια εκείνη νύχτα που είχε μεταλάβει και είχε με κάποιο τρόπο μεταφερθεί θαυματουργικά στον τόπο όπου τη βρήκε, ενώ το σώμα της είχε διατηρηθεί αναλλοίωτο. Ο Ζωσιμάς έθαψε τη σορό σε λάκκο που τού έσκαψε ένα περαστικό λιοντάρι. Επιστρέφοντας στη Μονή, ο Ζωσιμάς αφηγήθηκε την ιστορία της Αγίας Μαρίας στους μοναχούς, οι οποίοι τη διετήρησαν μεταξύ τους ως προφορική παράδοση, από στόμα σε στόμα, μέχρι που αυτή καταγράφηκε από τον Σωφρόνιο, πολλές δεκαετίες έως και έναν αιώνα αργότερα. Ο ίδιος ο Ζωσιμάς λέγεται ότι έζησε συνολικά σχεδόν εκατό χρονία, πριν την οσιακή του κοίμηση.
Στη μεσαιωνική Δυτική Εκκλησία αυτή η ιστορία ενσωματώθηκε στον θρύλο της Μαρίας Μαγδαληνής, με τον Ζωσιμά να έχει σε αυτόν το όνομα Μαξιμίνος. Υπάρχει νωπογραφία στην Ασίζη με θέμα αυτή την εκδοχή, φιλοτεχνημένη πιθανότατα από τον Τζόττο και τους βοηθούς του.
Εξωτερικοί σύνδεσμοι
Κατηγορία:Άγιοι της Ορθόδοξης Εκκλησίας Κατηγορία:Χριστιανοί άγιοι του 6ου αιώνα Κατηγορία:Βυζαντινοί μοναχοί Κατηγορία:Βυζαντινοί του 6ου αιώνα
Κόκκινη αλεπού
Η κόκκινη αλεπού (Vulpes vulpes) είναι ανώτερο θηλαστικό, που ανήκει στην οικογένεια Κυνίδες. Είναι το πιο γνωστό και αναγνωρίσιμο είδος αλεπούς, όπως επίσης και το είδος αλεπούς με την μεγαλύτερη γεωγραφική εξάπλωση παγκοσμίως και σε πολλές περιοχές της υφηλίου αναφέρεται απλώς ως «η αλεπού». Επί του παρόντος, έχουν αναγνωριστεί 45 υποείδη κόκκινων αλεπούδων, τα οποία διακρίνονται σε δύο μεγάλες κατηγορίες: τις μεγάλων διαστάσεων κόκκινες αλεπούδες των βορειότερων χωρών και τις κάπως μικρότερες και πιο πρωτόγονες της Ασίας, της βόρειας Αφρικής και της Μέσης Ανατολής. Το 2010, ανακαλύφθηκε ακόμα ένα πιθανό υποείδος στην Κοιλάδα του Σακραμέντο, στην Καλιφόρνια.
Διαστάσεις και εμφάνιση
Όπως και με όλα τα είδη των αλεπούδων, εξωτερικά μοιάζει λίγο με τον σκύλο, αλλά η ουρά της είναι πολύ πιο φουντωτή και το τρίχωμά της πιο πυκνό, ενώ και το ρύγχος της πιο μακρόστενο.
Η κόκκινη αλεπού είναι το μεγαλύτερο σε διαστάσεις είδος ανάμεσα σε όλα τα είδη αλεπούδων, με βάρος που κυμαίνεται μεταξύ 2 και 10 κιλών, ανάλογα με την περιοχή, ενώ οι μεγαλύτερες που έχουν βρεθεί έχουν φτάσει ακόμα και τα 12 κιλά. Το μήκος του σώματός της (εκτός της ουράς) κυμαίνεται ανάμεσα στα 45 και τα 90 εκατοστά, ενώ το μήκος της ουράς της κυμαίνεται ανάμεσα στα 30 και τα 55,5 εκατοστά. 300px|thumb|left|Το προφίλ της κόκκινης αλεπούς.
Η ουρά της είναι έντονα φουντωτή και, λόγω του μεγάλου μήκους της, φτάνει το 70% του συνολικού μήκους σώματος και κεφαλής, με αποτέλεσμα να αγγίζει το έδαφος ακόμα και όταν η αλεπού δεν είναι καθιστή. Χρησιμοποιείται για μόνωση και ως ένα μαλακό μαξιλάρι όταν ξαπλώνει, καθώς και ως εργαλείο για την επικοινωνία. Προσφέρει, επίσης, ισορροπία για μεγάλα άλματα και σύνθετες κινήσεις, καθώς τα πόδια της είναι κοντά και λεπτά και έτσι η ουρά της χρησιμεύει και σαν μέσο ισορροπίας (σαν ένα πέμπτο πόδι). Η ιδιαίτερα ξεχωριστή λευκή άκρη της ουράς της, γνωστή και ως «ετικέτα», χρησιμοποιείται ως σήμα κατατεθέν για τη διάκριση της κόκκινης αλεπούς από άλλα σαρκοφάγα. 300px|thumb|right|Χρωματικές ποικιλίες της κόκκινης αλεπούς. 300px|thumb|right|Κόκκινη αλεπού με καλοκαιρινή γούνα, μήνα Αύγουστο.
Αν και τα πόδια της κόκκινης αλεπούς, όπως προαναφέρθηκε, είναι κοντά και λεπτά, ωστόσο είναι εξαιρετικά δυνατά και ευκίνητα, επιτρέποντάς της να αναπτύξει ταχύτητα 50 km/h (31 mph), αν και ορισμένα υποείδη έχουν καταφέρει έως και 72 km/h (45 mph), ικανότητα πολύτιμη όταν κυνηγάει τη λεία της. Επίσης, είναι ικανή να υπερπηδάει εμπόδια ύψους άνω των 2 μέτρων, καθώς και να επιπλέει, έχοντας μεγάλη ικανότητα στην κολύμβηση.
Όπως υποδηλώνει και η ονομασία του είδους, το τρίχωμά της είναι κοκκινωπό, με αποχρώσεις που κυμαίνονται ανάμεσα στο καφεκόκκινο και στο «κεραμιδί». Το άκρο της ουράς της, όπως προαναφέρθηκε, είναι πάντα λευκό και, επιπλέον, το πίσω μέρος των αυτιών της και το μπροστινό κάτω μέρος των ποδιών της είναι μαυριδερά. Υπάρχουν πάντως αρκετές χρωματικές ποικιλίες της κόκκινης αλεπούς, με ενδιαφέρουσες παραλλαγές στο χρώμα του τριχώματος. Ιδιαίτερα εντυπωσιακή μπορεί να θεωρηθεί μία ποικιλία με μεγάλη ποσότητα μελανίνης και μαύρο χρώμα κατά βάση, μαζί και με ποικιλόχρωμες ασημί αποχρώσεις, οι οποίες καλύπτουν το 25 - 100% της επιφάνειάς της. Είναι γνωστή ως η «Ασημένια αλεπού» (Silver fox) ή Ασημότριχη αλεπού και έχει υποβληθεί σε επίσημο πρόγραμμα εξημέρωσης, ενώ τις τελευταίες δεκαετίες έχει γνωρίσει απήχηση ως κατοικίδιο σε κάποια κράτη. 200px|thumb|left|Κόκκινη αλεπού με χειμερινή γούνα, μήνα Φεβρουάριο.
Κατά το φθινόπωρο και τον χειμώνα, το τρίχωμα της κόκκινης αλεπούς γίνεται πιο πυκνό και πιο ανοιχτόχρωμο, πλησιάζοντας το πρότυπο της Αρκτικής αλεπούς. Αναπτύσσει έτσι την λεγόμενη «χειμερινή γούνα», η οποία λειτουργεί σαν μονωτικό ενάντια στο ψύχος. Στις αρχές της άνοιξης, το επιπλέον αυτό τρίχωμα αρχίζει να πέφτει και έως το καλοκαίρι επανέρχεται στο κανονικό, που διαρκεί για όλη την θερμή περίοδο.
Γεωγραφική εξάπλωση
Η κόκκινη αλεπού είναι μακράν το είδος με την μεγαλύτερη γεωγραφική εξάπλωση από όλα τα άλλα είδη αλεπούδων. Ζει στην Ευρώπη, την Ασία, μία στενή λωρίδα της βόρειας Αφρικής, την Βόρεια Αμερική (εισήχθη από το Ηνωμένο Βασίλειο στις ανατολικές ΗΠΑ στα μέσα του 18ου αιώνα και εξαπλώθηκε δυτικότερα), ενώ το 1855 εισήχθη και στην Αυστραλία. Μάλιστα συναντάται ακόμα και στην αλπική τούντρα που βρίσκεται στο οροπέδιο του Θιβέτ.
Είναι επιπλέον ικανή να συμβιώνει και με πιο τοπικά είδη αλεπούδων, όπως η Αρκτική αλεπού, στο ίδιο οικοσύστημα. Επίσης, σε αντίθεση με τα περισσότερα από τα άλλα είδη αλεπούδων, έχει ταξινομηθεί επίσημα στην κατώτατη βαθμίδα κινδύνου, Είδος Ελαχίστης Ανησυχίας, καθώς δεν είναι σε κανένα μέρος απειλούμενο με αφανισμό είδος - αντιστρόφως μάλιστα, η εκπληκτική της προσαρμοστικότητα έχει οδηγήσει πολλά άλλα λιγότερο ικανά είδη σε κίνδυνο εξαφάνισης ή και εξαφάνιση.
Διατροφή
300px|thumb|right|Κόκκινη αλεπού, ενώ προσπαθεί να ανοίξει ένα σπιτικό κλουβί με ένα [[κουνέλι.]] 300px|thumb|right|Η ίδια κόκκινη αλεπού, έχοντας μόλις αντιδράσει στην ανθρώπινη παρουσία, αμέσως μετά.
Είναι παμφάγο ζώο και τρέφεται με πολλά είδη τροφής, εντελώς διαφορετικά μεταξύ τους. Κυρίως προτιμά καρπούς ή άλλες φυτικές τροφές, ενώ τρέφεται και με ποντίκια και γενικώς τρωκτικά που μοιάζουν με ποντίκια και γι' αυτό θεωρείται ευεργετική σε περιοχές με αρουραίους. Επίσης, είναι και πολύτιμος σύμμαχος για τους καλλιεργητές, καθώς συμβάλλει στον περιορισμό των ζημιών από τα ποντίκια. Μάλιστα έχει υπολογιστεί ότι η κάθε κόκκινη αλεπού καταναλώνει κάθε χρόνο από 6.000 έως 10.000 αρουραίους, ποντίκια και τυφλοπόντικες.
Ωστόσο, αυτή η λαϊκή εντύπωση είναι μάλλον υπερβολική, καθώς σύμφωνα με σχετικές μελέτες, η διατροφής της κόκκινης αλεπούς αποτελείται:
Κατά καιρούς τα ποσοστά αυτά παρουσιάζουν διακυμάνσεις. Για παράδειγμα, σε κάποιες εποχές του έτους με έλλειψη θηραμάτων, τα σκουλήκια μπορεί να φτάσουν να καλύπτουν ακόμα και άνω του 60% των θερμιδικών απαιτήσεων της κόκκινης αλεπούς.
Αναπαραγωγή
300px|thumb|right|Κόκκινες αλεπούδες νηπιακής ηλικίας. 300px|thumb|right|Κόκκινες αλεπούδες παιδικής ηλικίας.
Η περίοδος αναπαραγωγής της κόκκινης αλεπούς ποικίλλει ευρέως, λόγω της τεράστιας γεωγραφικής εξάπλωσης του είδους:
Οι θηλυκές αλεπούδες έχουν μία φορά ανά έτος ορμονική περίοδο, διάρκειας μεταξύ 1 και 6 ημερών, ενώ η ωορρηξία είναι αυθόρμητη. Παρά το γεγονός ότι μία θηλυκή μπορεί να ζευγαρώσει με πολλά αρσενικά (που πολεμούν μεταξύ τους για να κατακτήσουν αυτό το δικαίωμα), τελικώς καταλήγει στη δημιουργία αναπαραγωγικής σχέσης με ένα μόνο. Η κύηση διαρκεί 49 έως 56 ημέρες, αλλά είναι συνήθως 51 με 53 ημέρες.
Τα αρσενικά εφοδιάζουν με τρόφιμα τα θηλυκά μέχρι και λίγο μετά την γέννα και τελικώς αφήνουν μόνο του το θηλυκό με τα νεογέννητα μέσα σε ένα «μητρικό κρησφύγετο». Κατά μέσο όρο γεννιούνται 5 μικρά και τις πλέον ευνοϊκές χρονιές έως και 10, αλλά σπανιότατα έχει συμβεί να γεννηθούν ακόμα και 13. Τα μικρά γεννιούνται τυφλά και γκρίζα, και ζυγίζουν το πολύ 150 γραμμάρια. Τα μάτια τους γίνονται πλέον ανοιχτά μετά από δύο εβδομάδες και τα μικρά δοκιμάζουν τα πρώτα αναγνωριστικά τους βήματα έξω από το κρησφύγετο στις πέντε εβδομάδες. Στις δέκα εβδομάδες έχουν πλήρως απογαλακτιστεί.
Σε ηλικία 6 - 12 μηνών, οι νέες αλεπούδες διασκορπίζονται και διεκδικούν τις δικές τους επικράτειες, αν και συνήθως δεν απομακρύνονται πολύ από την περιοχή όπου γεννήθηκαν. Στην Ευρώπη η απομάκρυνση αυτή δεν υπερβαίνει τα 100 χιλιόμετρα και συχνά είναι πολύ μικρότερη, ενώ στις ΗΠΑ έχει συμβεί απομάκρυνση έως και 300 χιλιόμετρα. Η κόκκινη αλεπού φτάνει στη σεξουαλική ωριμότητα σε ηλικία δέκα μηνών και μπορεί να ζήσει έως και 15 χρόνια σε αιχμαλωσία. Αντιθέτως, οι αλεπούδες στην άγρια φύση φτάνουν το μέγιστο τα 10 χρόνια, αλλά συνήθως ζουν πολύ σύντομη ζωή, κατά μέσο όρο 3 χρόνια, λόγω δυσμενών εξωτερικών παραγόντων.
Σχέση με τον άνθρωπο
Η κόκκινη αλεπού, κατά κανόνα, έχει μία ενστικτώδη δυσπιστία απέναντι στον άνθρωπο, που είναι εντονότερη σε όσες προέρχονται από την άγρια φύση, οι οποίες ενίοτε παρουσιάζουν και ενδείξεις φόβου, με αποτέλεσμα να μην θεωρούνται κατάλληλες για κατοικίδια. Ωστόσο, δεν παρουσιάζει εχθρική συμπεριφορά και είναι εξαιρετικά σπάνιο να συμβεί απρόκλητη επίθεση σε άνθρωπο (εκτός βέβαια αν έχει προσβληθεί από λύσσα). Απεναντίας, μπορεί να προσαρμοστεί επιτυχώς στην ανθρώπινη παρουσία και μερικές φορές να ευδοκιμήσει σε περιοχές με έντονη ανθρώπινη δραστηριότητα. Τα τελευταία χρόνια μάλιστα, ορισμένες αλεπούδες έχουν εμφανιστεί ακόμα και στα προάστια πολλών μεγαλουπόλεων, σε πολλά κράτη. 300px|thumb|left|Ασημένια ή Ασημότριχη αλεπού, μία ποικιλία της κόκκινης αλεπούς με μεγάλη ποσότητα [[μελανίνης.]]
Ακόμα πιο ήμερη συμπεριφορά παρουσιάζουν όσες κόκκινες αλεπούδες είναι υπό αιχμαλωσία από μικρή ηλικία ή έχουν γεννηθεί υπό το καθεστώς αυτό. Στην πράξη, τέτοιες αλεπούδες μπορούν να αποκτηθούν ως κατοικίδιες και υπάρχει σε αρκετές χώρες μία σχετική και διαρκώς αυξανόμενη απήχηση. Αν και εξακολουθούν να διατηρούν ορισμένα από τα άγρια ένστικτα του είδους, μπορούν να αναπτύξουν έντονους συναισθηματικούς δεσμούς με τον άνθρωπο, καθώς επίσης και με γάτες και τις περισσότερες ράτσες σκύλων.
Ειδικότερα επίσης, η κόκκινη αλεπού (καθώς και η ποικιλία ασημένια ή ασημότριχη αλεπού) έχει υποβληθεί σε επίσημο πρόγραμμα εξημέρωσης, που ξεκίνησε το 1959 στην πρώην Σοβιετική Ένωση, και μετέπειτα Ρωσία, και συνεχίζεται μέχρι σήμερα (δείτε σχετικά Εξημερωμένη κόκκινη αλεπού). Όσες έχουν υποβληθεί σε αυτό, έχουν εμφανίσει αλλαγές στην συμπεριφορά, η οποία έγινε σχεδόν πανομοιότυπη με αυτή των σκύλων. Παρατηρήθηκαν επίσης αλλαγές και στο χρώμα της γούνας, καθώς σε μερικές αλεπούδες ξαναέγινε κόκκινο (κατά το συνηθέστερο πρότυπο του είδους) ή έγινε έντονα ασημί ή πλατινένιο ή εντελώς μαύρο ή και ανάμικτο, ενώ σε λίγες ακόμα και λευκό. Μάλιστα σε κάποιες αλεπούδες εμφανίστηκαν κρανιολογικές μεταβολές - σε μερικές το σχήμα και το μέγεθος του κρανίου απέκλινε έντονα από το κανονικό και έγινε αφύσικα κοντό και φαρδύ και σε άλλες δημιουργήθηκε προγναθισμός (κοντή άνω γνάθος). Τις τελευταίες δεκαετίες έχει γνωρίσει απήχηση ως κατοικίδιο και σε άλλα κράτη διεθνώς, αν και η τιμή απόκτησης τους είναι πάντα αρκετά υψηλότερη από αυτή των κουταβιών, γύρω στα 7.000 ευρώ.
Κουλτούρα σχετικά με την κόκκινη αλεπού
305px|thumb|right|Κόκκινη αλεπού, κοντά στο [[Ντίσελντορφ, Γερμανία, με το πονηρό βλέμμα της και τη φουντωτή ουρά της - τα πλέον αναγνωρίσιμα χαρακτηριστικά του είδους.]]
Εξαιτίας της συνήθειας της κόκκινης αλεπούς να ζει κοντά στα χωριά, της παροιμοιώδους προσαρμοστικότητάς της και του προφίλ της, που της δίνει ένα πονηρό ύφος, έχει συνδεθεί με πολλές ιστορίες και παραμύθια πολλών πολιτισμών. Στους λαϊκούς αυτούς μύθους, παρουσιάζεται συνήθως ως ζώο με πονηριά, υψηλή νοημοσύνη και ικανότητα προσαρμογής σε όλα τα ενδεχόμενα, που με τα προσόντα αυτά αντεπεξέρχεται επιτυχώς στις δύσκολες καταστάσεις, συχνά προκαλώντας προβλήματα στα άλλα ζώα και στον άνθρωπο. Κυρίως είναι γνωστή και δημοφιλής για την μεγάλη της πονηριά, σε τέτοιο βαθμό ώστε να υπάρχει σε παγκόσμια κλίμακα η χαρακτηριστική φράση «Είναι πονηρός σαν αλεπού», καθώς και η «Όσα δεν φτάνει η αλεπού, τα κάνει κρεμαστάρια». Εκτός από τις φράσεις αυτές, επιπλέον σχετικά προσωνύμια στην Ελλάδα για την κόκκινη αλεπού, είναι «η πονηρή», «η πονήρω» και «η Μαριώ». Επίσης, όταν κάποιος νεώτερος προσπαθεί να φανεί ότι γνωρίζει κάτι καλύτερα από έναν μεγαλύτερο, λένε: «Εκατό χρονών η αλεπού, εκατόν δέκα τα αλεπόπουλα».
Εξωτερικοί σύνδεσμοι
Κατηγορία:Αλεπού Κατηγορία:Θηλαστικά της Ευρώπης Κατηγορία:Θηλαστικά της Ασίας Κατηγορία:Θηλαστικά της Ελλάδας
Μέρμιθος
Ο Μέρμιθος (ή η Μέρμις -ιθος) ή το μερμίθι, κοινώς «μερλίνο» είναι ένα λεπτότατο αλλά μεγάλης αντοχής σχοινί πάχους όσο περίπου του συνήθους σπάγκου. Αποτελείται από 2 – 3 λινά ή κανάβινα κλώσματα, σφικτά συστρεμμένα που χρησιμεύει κυρίως στη ραφή ή επιδιόρθωση οθόνης (καραβόπανου) ή ιστίων (πανιών) ή καλυμμάτων στομίων κυτών (αμπαριών) καθώς και στην ενίσχυση της περιφέρειας αυτών και των ανοιγμάτων των ιστίων, των ματιών (πουρτουζιών)
Κατηγορία:Ναυτική τέχνη Κατηγορία:Σκοινιά
Ευρύτη
Στην ελληνική μυθολογία με το όνομα Ευρύτη αναφέρονται τα ακόλουθα δύο διαφορετικά πρόσωπα:
Πηγές
Ευρυτη Κατηγορία:Νύμφες της ελληνικής μυθολογίας
Επιφάνεια Ρίμαν
Στα μαθηματικά, ιδιαίτερα στη μιγαδική ανάλυση, η επιφάνεια Ρίμαν που πήρε το όνομά της από τον Μπέρναρντ Ρίμαν ο οποίος ήταν και ο πρώτος που τη μελέτησε, είναι ένας μονοδιάστατος μιγαδικός τοπολογικός χώρος. Οι επιφάνειες Ρίμαν μπορούν να θεωρηθούν ως "παραμορφωμένες εκδόσεις" του μιγαδικού επίπεδου τοπικά κοντά σε κάθε σημείο που μοιάζουν με μπαλώματα του μιγαδικού επιπέδου, ​​αλλά γενικά η τοπολογία τους μπορεί να είναι αρκετά διαφορετική. Παραδείγματος χάριν, μπορούν να μοιάσουν με μια σφαίρα ή με ένα τόρο ή με φύλλα που κολλιούνται από κοινού.
Το κύριο σημείο των επιφανειών Ρίμαν είναι ότι οι ολομορφικές συναρτήσεις μπορούν να καθοριστούν μεταξύ τους. Οι επιφάνειες Ρίμαν εξετάζονται σήμερα ως φυσική ρύθμιση για τη μελέτη της σφαιρικής συμπεριφοράς αυτών των λειτουργιών, ειδικά σύνθετες συναρτήσεις όπως η τετραγωνική ρίζα και άλλες αλγεβρικές συναρτήσεις, ή ο λογάριθμος.
Κάθε επιφάνεια Ρίμαν είναι ένας δισδιάστατος πραγματικός αναλυτικός τοπολογικός χώρος (δηλ., μια επιφάνεια), αλλά περιέχει περισσότερη δομή (συγκεκριμένα μια μιγαδική δομή) που απαιτείται για το σαφή καθορισμό των ολομορφικών συναρτήσεων. Ένας δισδιάστατος πραγματικός τοπολογικός χώρος μπορεί να μετατραπεί σε επιφάνεια Ρίμαν εάν και μόνο εάν είναι προσανατολίσιμος και μετρήσιμος. Έτσι στη σφαίρα και στο δακτύλιο μπορούν να γίνουν αποδεκτές μιγαδικές δομές, κάτι που δεν είναι εφικτό στη λουρίδα Möbius, στο μπουκάλι Klein και στο προβολικό επίπεδο.
Τα γεωμετρικά δεδομένα για τις επιφάνειες Ρίμαν είναι «όμορφα», και παρέχουν συχνά τη διαίσθηση και το κίνητρο για τις γενικεύσεις σε άλλες καμπύλες, πολλαπλές ή ποικιλίες. Το θεώρημα Riemann-Roch είναι ένα πρωταρχικό παράδειγμα αυτής της επιρροής.
Ορισμοί
Υπάρχουν διάφοροι ισοδύναμοι ορισμοί μιας επιφάνειας Ρίμαν.
Μια μιγαδική δομή δίνει αφορμή για μια σύμμορφη δομή με την επιλογή τυποποιημένης Ευκλείδειας μετρικης που δίνεται στο μιγαδικό επίπεδο και τη μεταφορά του στο Χ με τη βοήθεια των διαγραμμάτων. Να δείξει ότι μια σύμμορφη δομή καθορίζει μια μιγαδική δομή είναι δυσκολότερο.
Περαιτέρω ορισμοί και ιδιότητες
Όπως με οποιοδήποτε χάρτη μεταξύ των μιγαδικων τοπολογικών υποχώρων, μια συνάρτηση f: Το Μ → Ν μεταξύ δύο επιφανειών Ρίμαν Μ και Ν καλείται ολομορφική εάν για κάθε διάγραμμα g στον άτλαντα του Μ και κάθε charth στον άτλαντα του Ν, ο χάρτης  h o f o g−1 είναι ολομορφικός (ως λειτουργία από το C στο C) οπουδήποτε καθορίζεται. Η σύνθεση δύο ολομορφικών χαρτών είναι ολομορφική. Οι δύο επιφάνειες Μ και Ν Ρίμαν καλούνται βιχολομορφικές εάν υπάρχει μια 1-1 ολομορφική συνάρτηση από το Μ στο Ν του οποίου αντίστροφο είναι επίσης ολομορφικό (βγάζει ότι ο τελευταίος όρος είναι αυτόματος και μπορεί επομένως να παραλειφθεί)
Δυνατότητα Προσανατολισμού
Σημειώσαμε στον πρόλογο ότι όλες οι επιφάνειες Ρίμαν, όπως όλους τους μιγαδικούς τοπολογικούς χώρους, μπορεί να προσανατοληστέι ως πραγματικός τοπολογικός χώρος. Ο λόγος είναι αυτός για τα μιγαδικά διαγράμματα f και g με τη συνάρτηση μετάβασης h = f(g−1(z)) μπορούμε να εξετάσουμε το χ ως χάρτη από ένα ανοικτό σύνολο R2 to R2 του οποίου ο Πίνακας Jacobi σε ένα σημείο z είναι ακριβώς ο πραγματικός γραμμικός χάρτης που δίνεται από τον πολλαπλασιασμό από το μιγαδικό αριθμό h ' (z). Εντούτοις, ο πραγματικός καθοριστικός παράγοντας του πολλαπλασιασμού από έναν μιγαδικό αριθμό α είναι ίσος με α equals |α|2, έτσι ο Πίνακας Jacobi του χ έχει θετική ορίζουσα. Συνεπώς ο σύνθετος άτλαντας είναι ένας προσανατολισμένος άτλαντας.
Αναλυτικός εναντίον αλγεβρικού
Το ανωτέρω γεγονός για την ύπαρξη των μη συνεχών μερομορφικών συναρτήσεων μπορούν να χρησιμοποιηθεί για να δείξει ότι οποιαδήποτε συμπαγής επιφάνεια Ρίμαν είναι μια προβολική ποικιλία, δηλ. μπορεί να δοθούν οι πολυωνυμικές εξισώσεις μέσα σε ένα προβολικό διάστημα. Πραγματικά, μπορεί να αποδειχθεί ότι κάθε συμπαγής επιφάνεια Ρίμαν μπορεί να ενσωματωθεί στο μιγαδικό προβολικό χώρο. Αυτό είναι ένα εκπληκτικό θεώρημα: Οι επιφάνειες Ρίμαν δίνονται με τοπικά να επιδιορθώσουν τα διαγράμματα. Εάν ένας σφαιρικός όρος, δηλαδή πυκνότητα, προστίθεται, η επιφάνεια είναι απαραιτήτως αλγεβρική. Αυτό το χαρακτηριστικό γνώρισμα των επιφανειών Ρίμαν επιτρέπει να τους μελετήσει με είτε τα μέσα της αναλυτικής είτε αλγεβρικής γεωμετρίας. Η αντίστοιχη δήλωση για τα υψηλότερων διαστασεων αντικείμενα είναι ψεύτικη, δηλ. υπάρχουν συμπαγείς μιγαδικοί τοπολογικοί χώροι που δεν είναι αλγεβρικοί. Αφ' ετέρου, κάθε προβολική σύνθετη πολλαπλή είναι απαραιτήτως αλγεβρική.
Για παράδειγμα, εξετάστε το δακτύλιο T := C/(Z + τ Z). Η συνάρτηση Weierstrass \wp_\tau(z) είναι μια μερομορφική συνάρτηση στο T Αυτή η συνάρτηση και η παράγωγός της  παράγει τον μερομορφικό χώρο του Τ. Υπάρχει μια εξίσωση όπου οι συντελεστές g2 και g3 εξαρτώνται από τ, δίνοντας κατά συνέπεια μια ελλειπτική καμπύλη Eτ από την άποψη της αλγεβρικής γεωμετρίας. Η αντιστροφή αυτού ολοκληρώνεται από τη j-σταθερά j(E), η οποία μπορεί να χρησιμοποιηθεί για να καθορίσει τ και ως εκ τούτου ένα δακτύλιο.
Ταξινόμηση των επιφανειών Ρίμαν
Η σφαίρα των επιφανειών Ρίμαν μπορεί να διαιρεθεί σε τρία καθεστώτα: υπερβολικές, παραβολικές και ελλειπτικές επιφάνειες Ρίμαν, με τη διάκριση που δίνεται από το θεώρημα uniformization. Γεωμετρικά, αυτοί αντιστοιχούν σε αρνητική κυρτότητα, μηδενική κυρτότητα(δηλ. οριζόντια), και τη θετική κυρτότητα: δηλώνοντας το θεώρημα uniformization από την άποψη της σύμμορφης γεωμετρίας, κάθε συνδεδεμένη επιφάνεια Χ Ρίμαν αναγνωρίζει ένα μοναδικό πλήρες 2-διάστατο πραγματικό Ρίμαν μετρικό με τη σταθερή κυρτότητα −1, 0 ή 1 που προκαλούν την ίδια σύμμορφη δομή – κάθε μετρικός είναι συμμορφικά ισοδύναμος με μια σταθερή κυρτότητα μετρική. Η επιφάνεια Χ καλείται υπερβολική, παραβολική, και ελλειπτική, αντίστοιχα. Για τις απλά συνδεδεμένες επιφάνειες Ρίμαν, το θεώρημα uniformization δηλώνει ότι κάθε απλά συνδεδεμένη επιφάνεια Ρίμαν είναι συμμορφικά ισοδύναμη με ένα από τα εξής:
Η ύπαρξη αυτών των τριών τύπων παραλληλίζει τις διάφορες μη-Ευκλείδειες γεωμετρίες. Η γενική τεχνική σε ένα τοπολογικό χώρο Χ η καθολική κάλυψή της Υ, και το αρχικό Χ ως πηλίκο του Υ από την ομάδα αυτομορφησμών δίνει μια πρώτη επισκόπηση σχετικά με τις επιφάνειες Ρίμαν.
Ελλειπτικές επιφάνειες Ρίμαν
Εξ ορισμού, αυτές είναι οι επιφάνειες Χ με τη σταθερή κυρτότητα +1. Η σφαίρα Ρίμαν C∪{∞} είναι το μόνο παράδειγμα. (Οι ελλειπτικές συναρτήσεις είναι παραδείγματα των παραβολικών επιφανειών Ρίμαν. Η ονομασία προέρχεται από την ιστορία: οι ελλειπτικές συναρτήσεις συνδέονται με τα ελλειπτικά ολοκληρώματα, τα οποία παρουσιάζουν με τη σειρά τους τον υπολογισμό της περιφέρειας των ελλείψεων).
Εκλογική Περιφέρεια Αμμοχώστου
Η Εκλογική Περιφέρεια Αμμοχώστου είναι μία από τις έξι εκλογικές περιφέρειες της Κυπριακής Δημοκρατίας. Περιλαμβάνει τους δήμους και τις κοινότητες της Επαρχίας Αμμοχώστου. Από την Εκλογική Περιφέρεια Αμμοχώστου εκλέγονται για την ελληνοκυπριακή κοινότητα 11 βουλευτές στη Βουλή των Αντιπροσώπων.
Επιφάνεια Ρίμαν
Παραβολικές επιφάνειες Ρίμαν
Εξ ορισμού, αυτές είναι οι επιφάνειες Χ με τη σταθερή κυρτότητα 0. Ισοδύναμα, από το θεώρημα uniformization, η καθολική κάλυψη του Χ πρέπει να είναι το μιγαδικό επίπεδο. Υπάρχουν έπειτα τρεις δυνατότητες για το Χ. Μπορεί να είναι το ίδιο το επίπεδο, ένας δακτύλιος, ή ένα τόρους Το σύνολο αντιπροσώπων των στοιχείων καλείται θεμελιώδεις περιοχές. Η προσοχή πρέπει να ληφθεί στο μέτρο που δύο δακτύλια είναι πάντα ομοιομορφικά, αλλά γενικά μη βιχολομορφικά το ένα με το άλλο. Αυτό είναι η πρώτη εμφάνιση του προβλήματος των συντελεστών. Ο συντελεστής ενός δακτυλίου μπορεί να συλληφθεί από έναν ενιαίο σύνθετο αριθμό τ με το θετικό φανταστικό μέρος. Στην πραγματικότητα, το χαρακτηρισμένο διάστημα συντελεστών (διάστημα Teichmüller) του δακτυλίου είναι βιχολομορφικό στον ανώ μισό επίπεδο ή ισοδύναμα ο ανοικτός δίσκος μονάδων.
Εκλογική Περιφέρεια Αμμοχώστου
Έδρες ανά βουλευτικές εκλογές
Οι πρώτες βουλευτικές εκλογές στην Κύπρο έγιναν το 1960. Ήταν οι μόνες βουλευτικές εκλογές στις οποίες διεξήχθησαν εκλογές και για πλήρωση των εδρών της τουρκοκυπριακής κοινότητας. Στην εκλογική Περιφέρεια Αμμοχώστου αντιστοιχούσαν 7 από τις 35 έδρες της ελληνοκυπριακής κοινότητας και 3 από τις 15 έδρες της τουρκοκυπριακές κοινότητας. Μετά τις δικοινοτικές διαταραχές του 1963, οι Τουρκοκύπριοι αποχώρησαν από τα δημόσια αξιώματα και εκ τούτου οι έδρες της τουρκοκυπριακής κοινότητας σε όλες τις Εκλογικές Περιφέρειες της Κύπρου παραμένουν κενές.
Μέχρι και τις εκλογές του 1981 οι έδρες της ελληνοκυπριακής κοινότητας ήταν 35 και στην Εκλογική Περιφέρεια Αμμοχώστου αντιστοιχούσαν 7. Στην Δ΄ Κοινοβουλευτική Περίοδος αποφασίστηκε η αύξηση των εδρών της Βουλής των Αντιπροσώπων από 35 σε 80 (56 για την ελληνοκυπριακή κοινότητα και 24 για την τουρκοκυπριακή κοινότητα). Από τότε, οι έδρες που αντιστοιχούν στην Εκλογική Περιφέρεια Αμμοχώστου για την ελληνοκυπριακή κοινότητα είναι 11.
Επιφάνεια Ρίμαν
Υπερβολικές επιφάνειες Ρίμαν
Οι επιφάνειες Ρίμαν με την κυρτότητα −1 καλούνται υπερβολικές. Αυτή η ομάδα είναι «η μεγαλύτερη». Το γιορτασμένο θεώρημα χαρτογράφησης Ρίμαν δηλώνει ότι οποιοδήποτε απλά συνδεδεμένο ακριβές υποσύνολο του μιγαδικού επιπέδου είναι βιχολομορφικο στο δίσκο μονάδων. Επομένως ο ανοικτός δίσκος με τον poincaré-μετρικό της σταθερής κυρτότητας −1 είναι το τοπικό πρότυπο οποιασδήποτε υπερβολικής επιφάνειας Ρίμαν. Σύμφωνα με το θεώρημα uniformization ανωτέρω, όλες οι υπερβολικές επιφάνειες είναι πηλίκα του δίσκου μονάδων.
Εκλογική Περιφέρεια Αμμοχώστου
Έδρες ανά βουλευτικές εκλογές
Ο πίνακας που ακολουθεί παρουσιάζει τις έδρες της Εκλογικής Περιφέρειας Αμμοχώστου για την ελληνοκυπριακή κοινότητα ανά εκλογική αναμέτρηση.
Επιφάνεια Ρίμαν
Υπερβολικές επιφάνειες Ρίμαν
Τα παραδείγματα περιλαμβάνουν όλες τις επιφάνειες με το γένος g > 1 όπως οι υπερβολικός-ελλειπτικές καμπύλες.
Εκλογική Περιφέρεια Αμμοχώστου
Αποτελέσματα εκλογών
Ο πίνακας που ακολουθεί παρουσιάζει τα αποτελέσματα των βουλευτικών εκλογών ανά κόμμα στην Εκλογική Περιφέρεια Αμμοχώστου. Σε παρένθεση αναγράφεται ο αριθμός των εδρών κάθε κόμματος.
Επιφάνεια Ρίμαν
Υπερβολικές επιφάνειες Ρίμαν
Για κάθε υπερβολική επιφάνεια Ρίμαν, η θεμελιώδης ομάδα είναι ισομορφική σε μια ομάδα Fuchsian, και έτσι η επιφάνεια μπορεί να διαμορφωθεί από ένα Fuchsian πρότυποH/Γ όπου το Χ είναι στο ανω μισο επίπεδο και Γ είναι η ομάδα Fuchsian. Το σύνολο αντιπροσώπων των cosets H/Γ είναι ελεύθερα κανονικά σύνολα και μπορεί να διαμορφωθεί στα μετρικά θεμελιώδη πολύγωνα. Οι δομές πηλίκου ως H/Γ είναι γενικευμένες στις ποικιλίες Shimura.
Αντίθετα από τις ελλειπτικές και παραβολικές επιφάνειες, καμία ταξινόμηση των υπερβολικών επιφανειών δεν είναι δυνατή. Οποιοδήποτε συνδεδεμένο ανοικτό ακριβές υποσύνολο του επιπέδου δίνει μια υπερβολική επιφάνεια εξετάστε το επίπεδο μείον ένα Cantor set. Μια ταξινόμηση είναι δυνατή για τις επιφάνειες πεπερασμένου τύπου:εκείνες που είναι ισομορφικές σε μια συμπαγή επιφάνεια με έναν πεπερασμένο αριθμό σημείων αφαιρούμενων. Οποιοσδήποτε από αυτούς έχει έναν πεπερασμένο αριθμό συντελεστών και έτσι ενός πεπερασμένου διαστατικού διαστήματος Teichmüller. Το πρόβλημα των συντελεστών (που λύνονται από Lars Ahlfors και που επεκτείνονται από Lipman Bers) ήταν να δικαιολογηθεί η αξίωση Ρίμαν που για μια κλειστή επιφάνεια του γένους g, 3g − 3 μιγαδικοί παράμετροι αρκεί.
Εκλογική Περιφέρεια Αμμοχώστου
Παραπομπές
Κατηγορία:Εκλογική Περιφέρεια Αμμοχώστου
Επιφάνεια Ρίμαν
Υπερβολικές επιφάνειες Ρίμαν
Όταν μια υπερβολική επιφάνεια είναι συμπαγής, κατόπιν η συνολική έκταση της επιφάνειας είναι 4π(g − 1), όπου το γ είναι το γένος της επιφάνειας η περιοχή λαμβάνεται με την εφαρμογή του θεωρήματος Gauss-Bonnet στην περιοχή του θεμελιώδους πολυγώνου.
Χάρτες μεταξύ των επιφανειών Ρίμαν
Η γεωμετρική ταξινόμηση απεικονίζεται στους χάρτες μεταξύ των επιφανειών Ρίμαν, όπως εκτίθεται λεπτομερώς στο θεώρημα Liouville και το θεώρημα Little Picard: οι χάρτες από υπερβολικό σε παραβολικό σε ελλειπτικό είναι εύκολοι, αλλά οι χάρτες από ελλειπτικό παραβολικός ή παραβολικός σε υπερβολικό είναι πολύ περιορισμένοι. Υπάρχουν συνυπολογισμοί του δίσκου στο επίπεδο στη σφαίρα: αλλά οποιοσδήποτε μερομορφικός χάρτης από τη σφαίρα στο επίπεδο είναι σταθερός, οποιοσδήποτε ολομορφικός χάρτης από το επίπεδο στο δίσκο μονάδων είναι σταθερός (θεώρημα Liouville), και στην πραγματικότητα οποιοσδήποτε ολομορφικός χάρτης από το επίπεδο στο αεροπλάνο μείον δύο σημεία είναι σταθερός (θεώρημα Little Picard)!
Τρυπημένες σφαίρες
Αυτές οι δηλώσεις διευκρινίζονται με την εξέταση του τύπου μιας σφαίρας Ρίμαν με διάφορες οπές. Χωρίς τις οπές, είναι μια σφαίρα Ρίμαν, η οποία είναι ελλειπτική. Με μια οπή, που μπορεί να τοποθετηθεί στο άπειρο, είναι το σύνθετο επίπεδο, το οποίο είναι παραβολικό. Με δύο οπές, είναι το τρυπημένος επίπεδο ή εναλλακτικά ο δακτύλιος ή κύλινδρος, οι οποίοι είναι παραβολικοί. Με τρεις ή περισσότερες οπές, είναι υπερβολικό. Κάποιος μπορεί να χαρτογραφήσει από μια οπή σε δύο, μέσω του εκθετικού χάρτη (που είναι ολόκληρος και έχει μια ουσιαστική ιδιομορφία στο άπειρο, τόσο που δεν καθορίζεται στο άπειρο, και χάνει μηδέν και το άπειρο), αλλά όλους τους χάρτες από μηές οπές σε μια ή περισσότερες, ή μια ή δύο οπές σε τρεις ή περισσότεροι είναι σταθεροί
Ισομετρίες των επιφανειών Ρίμαν
Η ισομετρική ομάδα απο μια επιφάνεια Ρίμαν (ισοδύναμα, η σύμμορφη αυτόμορφη ομάδα) απεικονίζει τη γεωμετρία της:
Συναρτησιακή-θεωρητική ταξινόμηση
Το σχέδιο ταξινόμησης ανωτέρω χρησιμοποιείται χαρακτηριστικά από γεωμετριστές. Υπάρχει μια διαφορετική ταξινόμηση για τις επιφάνειες Ρίμαν που χρησιμοποιείται χαρακτηριστικά από τους μιγαδικούς αναλυτές. Υιοθετεί έναν διαφορετικό καθορισμό για «παραβολικός» και «υπερβολικός». Σε αυτό το εναλλακτικό σχέδιο ταξινόμησης, μια επιφάνεια Ρίμαν καλείται παραβολική εάν δεν υπάρχει καμία μη συνεχής αρνητική υποαρμονική συνάρτηση στην επιφάνεια και ειδάλλως καλείται υπερβολική. . Αυτή η κατηγορία υπερβολικών επιφανειών υποδιαιρείται περαιτέρω στις υποκατηγορίες σύμφωνα με το εάν τα διαστήματα των συναρτήσεων εκτός από τις αρνητικές υποαρμονικές συναρτήσεις είναι εκφυλισμένες, π.χ. επιφάνειες Ρίμαν στις οποίες όλες οι οριακές ολομορφικές συναρτήσεις είναι σταθερές, ή σε όποιες οριακές αρμονικές συναρτήσεις είναι σταθερές, ή σε όποιες όλες οι θετικές αρμονικές συναρτήσεις είναι σταθερές, κ.λ.π.
Αναφορές
Κατηγορία:Επιφάνειες Κατηγορία:Σφαίρα
2398 Τσιλίν
Ο Τσιλίν (Jilin) είναι ένας αστεροειδής της Κύριας Ζώνης Αστεροειδών με απόλυτο μέγεθος (όπως ορίζεται για το Ηλιακό Σύστημα) 13,229. Ανακαλύφθηκε το 1965 από το προσωπικό του Αστεροσκοπείου του Μενεξεδένιου Βουνού στο Νανκίνγκ της Κίνας και πήρε το όνομά του από την ομώνυμη επαρχία της Κίνας.
Εξωτερικοί σύνδεσμοι-πηγές
Τσιλιν
Σάντα Κριστίνα Τζέλα
Η Σάντα Κριστίνα Τζέλα (ιταλικά: Santa Cristina Gela , Αρβανίτικη γλώσσα: Sëndastina o Shëndahstinë) είναι δήμος της επαρχίαs του Παλέρμο (Σικελία) στην Ιταλία. Ο δήμος έχει πληθυσμό 920 κατοίκους. Οι κάτοικοι του χωριού μιλούν τα ιταλικά και Αρβανίτικα (Arbërisht).
Κατηγορία:Πόλεις της Σικελίας
Ματ Μπλουμ
Ο Ματ Μπλουμ (Matthew Jason "Matt" Bloom, 14 Νοεμβρίου 1972) είναι Αμερικανός παλαιστής. Αυτή την περίοδο έχει συμβόλαιο με την εταιρεία επαγγελματικής πάλης WWE.
Καριέρα
Είναι περισσότερο γνωστός με διάφορα ψευδώνυμα που έχει χρησιμοποιήσει στα ρινγκ. Μερικά από αυτά είναι τα: (Πρινς) Άλμπερτ, Έι Τρέιν, Γίγαντας Μπερνάρντ και το πιο πρόσφατο το (Λορντ) Τενσάι. Ο Μπλουμ "έφτιαξε" το όνομά του την περίοδο 1997 - 2004 που αγωνιζόταν για το WWE. Από το 2004 έως το 2012, έκανε καριέρα στις δύο μεγαλύτερες εταιρείες επαγγελματικής πάλης, στην Ιαπωνία. Στην καριέρα του έχει κατακτήσει μια φορά το Διηπειρωτικό Πρωτάθλημα WWE, ενώ στην Ιαπωνία επικεντρώθηκε περισσότερο στην ομαδική κατηγορία, όπου κατέκτησε μερικούς τίτλους.
Τενσάι & Σακαμότο
Το 2012, επέστρεψε στο WWE, παριστάνοντας στο σενάριο έναν Ιάπωνα παλαιστή, με το όνομα Λορντ Τενσάι. Στο πλευρό του είχε και τον Σακαμότο, έναν ακόλουθο του Τενσάι, που προσπαθούσε να τον βοηθάει. Το στυλ του αποδείχτηκε αποτυχημένο και λίγους μήνες μετά την επιστροφή του, μετά από επίθεση στον Σακαμότο, άλλαξε το ψευδώνυμό του, απλά σε Τενσάι. Το 2013, ο χαρακτήρας του έγινε πιο αγαπητός στο κόσμο και ο Τενσάι συμμάχησε με τον επίσης μεγαλόσωμο Μπρόντους Κλέι.
Τελειωτικές κινήσεις
Giant Bernard
A-Train
Πρίγκιπας Albert/Albert
Προσωπική ζωή
Γεννήθηκε στην Μασαχουσέτη και ασχολήθηκε με το ράγκμπι στα σχολικά του χρόνια. Σπούδασε δάσκαλος για παιδιά ειδικών αναγκών. Στις 3 Σεπτεμβρίου 2005, ο Μπλουμ παντρεύτηκε την Φάρα Λουίζ. Μαζί έχουν αποκτήσει το 2012, μια κόρη.
Πηγές
Κατηγορία:Επαγγελματίες Παλαιστές Κατηγορία:Επαγγελματίες Παλαιστές του WWE
Πρωτάθλημα Ε.Π.Σ. Πειραιώς 1946-47
Τον τίτλο κατέκτησε ο σχεδόν μόνιμος πρωταθλητής Ολυμπιακός και μαζί με το δευτεραθλητή προκρίθηκαν στο Πανελλήνιο πρωτάθλημα ποδοσφαίρου ανδρών 1946-1947.
Β΄ Κατηγορία
* Την επόμενη σεζόν μετονομάστηκε σε "Δόξα Πειραιώς".
Αναφορές
Κατηγορία:Ε.Π.Σ. Πειραιώς Κατηγορία:Εγχώρια ποδοσφαιρικά πρωταθλήματα 1946-1947
Αποδεκατισμός
Ο αποδεκατισμός ήταν μία από τις σκληρότερες ρωμαϊκές στρατιωτικές ποινές, η οποία επιβαλλόταν κυρίως σε περιπτώσεις μαζικής απειθαρχίας ή απροθυμίας των στρατιωτών να πολεμήσουν. Ως όρος προέρχεται από τη λατινική λέξη «decimatio» (απομάκρυνση του δεκάτου, από το λατινικό decem = δέκα) και οι γραπτές μαρτυρίες εντοπίζουν την εφαρμογή του από το 471 π.Χ. μέχρι το το 17 ή το 20 μ.Χ. Στις μέρες μας, το αντίστοιχο ρήμα αποδεκατίζω χρησιμοποιείται με διαφορετική έννοια, ως συνυποδηλωτικό μαζικής εξόντωσης ανθρώπων.
Ο αποδεκατισμός βασιζόταν στο πνεύμα της συλλογικής ευθύνης και εφαρμοζόταν σε επίπεδο κοόρτεως, ρωμαϊκής μονάδας αντίστοιχης του σημερινού τάγματος, όμως λόγω της σκληρότητάς του διατασσόταν πολύ σπάνια. Σύμφωνα με τον ιστορικό Πολύβιο, η εκτέλεση της ποινής γινόταν ως εξής: Οι άνδρες της τιμωρημένης κοόρτεως χωρίζονταν σε δεκάδες και από κάθε δεκάδα κληρωνόταν ένας, ο οποίος έπρεπε να λιθοβοληθεί ή να ξυλοκοπηθεί με ρόπαλα μέχρι θανάτου από τους υπολοίπους εννέα. Αλλά και οι εννέα «τυχεροί» έπρεπε μετά να κοιμηθούν απροστάτευτοι εκτός λεγεώνας, εκτεθειμένοι στον κίνδυνο μιας εχθρικής καταδρομικής επίθεσης.
Σκοπός της ποινής ήταν να εμπνεύσει φόβο στο ρωμαίο στρατιώτη για τα αποτελέσματα πιθανής λιγοψυχίας στη μάχη, καθιστώντας τον υπόλογο όχι μόνο για τη δική του ολιγωρία, αλλά και για του συμπολεμιστή του. Στην πραγματικότητα όμως, παρήγε τα αντίθετα αποτελέσματα: η θέα ενός στρατιώτη που κακοποιείται βάναυσα μέχρι θανάτου από τους συντρόφους του, καθώς και το συναίσθημα ότι ο καθένας θα μπορούσε να βρεθεί σε αυτή τη θέση (είτε ως θύμα είτε ως εκτελεστής), είχε αρνητική επίπτωση τόσο στο ηθικό των ανδρών όσο και στην εμπιστοσύνη τους προς τους ηγήτορές τους. Ο πολύ μεταγενέστερος βυζαντινός αυτοκράτορας Μαυρίκιος επικρίνει τις τιμωρίες αυτού του είδους ότι προκαλούν περισσότερη ζημιά από καλό.
Μαρτυρίες από τη σύγχρονη εποχή αναφέρουν αποδεκατισμό στον Τριακονταετή Πόλεμο και στον Α' Παγκόσμιο. Επίσης στο βιβλίο του με τίτλο «Στάλινγκραντ» ο Βρετανός ιστορικός Antony Beevor αναφέρει τον αποδεκατισμό που διέταξε σοβιετικός αξιωματικός.
Παραπομπές
Κατηγορία:Μέθοδοι εκτέλεσης Κατηγορία:Ποινές Κατηγορία:Ρωμαϊκός στρατός
Θεσμός
Ο όρος Θεσμός προέρχεται από το ρήμα τίθημι. Αυτό που έχει τεθεί, και ισχύει ως δίκαιο. Φέρεται με κύρια σημασία ως κανόνας Δικαίου, Νόμος. Επίσης φέρεται και ως σύστημα το οποίο δημιουργεί ηθική και νομική κατάσταση π.χ. ο θεσμός της οικογένειας. Στον πληθυντικό φέρεται ως σύνολο θεμελιωδών καταστάσεων νόμου π.χ. Οι πολιτικοί θεσμοί, τα κοινοβουλευτικά θέσμια, οι εκκλησιαστικοί θεσμοί. Οι θεσμοί είναι "σταθερά, αξιακά, επαναλαμβανόμενα μοτίβα συμπεριφοράς". Σαν δομές ή μηχανισμοί κοινωνικού ελέγχου καθορίζουν την κοινωνική συμπεριφορά ενός συνόλου ατόμων σε μια συγκεκριμένη κοινότητα. Οι θεσμοί ταυτίζονται με έναν κοινωνικό σκοπό, υπερβαίνοντας τα άτομα και τις προθέσεις τους με το να καθορίζουν τους κανόνες που διέπουν την συμπεριφορα τους.
Σε μια κοινωνία υπάρχουν τυπικοί και άτυποι θεσμοί, οι πρώτοι είναι το σύνολο των γραμμένων κανόνων, νόμων κτλ ενώ οι δεύτεροι είναι άγραφοι κανόνες συμπεριφοράς. Η αλληλεπίδραση των δύο είναι ένα σημαντικό ζήτημα στις κοινωνικές επιστήμες.
Ιμπραήμ Πονοσέτσι
Ο Ιμπραήμ Πονοσέτσι (Ibrahim Ponosheci, 1944 – 2008) ήταν Κοσοβάρος – Αλβανός ζωγράφος, ένας από τους πιο σημαντικούς εκπροσώπους της σύγχρονης κοσοβάρικης τέχνης. Γεννήθηκε στις 3 Μαρτίου 1944 στην πόλη Τζακόβα (Gjakova ) του Κοσόβου (Κοσσυφοπεδίου).
right|thumb|300px|Χωρίς τίτλο. Έργο του Ιμπραήμ Πονοσέτσι Πέρασε τα μαθητικά του χρόνια στο δημοτικό σχολείο της γενέτειράς του Τζακόβα, ενώ συνέχισε τις γυμνασιακές σπουδές του στο Σχολείο Εφαρμοσμένων Τεχνών στην Πέγια (Peja), όπου φοίτησε για πέντε χρόνια, αποφοιτώντας το 1966 σε ηλικία 19 ετών. Η καλλιτεχνική του έφεση και το ζωγραφικό ταλέντο του εμφανίστηκαν από τα νεανικά του χρόνια, με σχεδιάσματα λουλουδιών, μορφές γερόντων κ. ά.
Στα 1966 – 1968, ο Πονοσέτσι εργάστηκε στο Παιδαγωγικό Κολλέγιο της Πρίστινα. Υπηρέτησε τη στρατιωτική του θητεία για ένα χρόνο και στη συνέχεια, με υποτροφία, γράφτηκε στην Ακαδημία Καλών Τεχνών του Βελιγραδίου, αποφοιτώντας το 1974. Τελειώνοντας τις σπουδές του, επέστρεψε στην Τζακόβα και εργάστηκε για ένα χρόνο στο εργοστάσιο υφασμάτων “Napredak”.
To 1980, σε ηλικία 33 ετών, ο Πονοσέτσι προσελήφθη ως λέκτορας στην Ακαδημία Τεχνών της Πρίστινα. Συνέχισε όμως μεταπτυχιακές σπουδές στο Βελιγράδι μέχρι το 1982, αποφοιτώντας με Μάστερ Ζωγραφικής. Στα επόμενα χρόνια και μέχρι το τέλος της ζωής του, ακολούθησε παιδαγωγική σταδιοδρομία ως καθηγητής καλλιτεχνικών και παιδαγωγικών μαθημάτων στο Κολέγιο Εκπαίδευσης στην Τζακόβα.
Κατά τη διάρκεια των διώξεων του αλβανικού πληθυσμού του Κοσόβου από το καθεστώς του Μιλόσεβιτς (Milosevic), ο Πονοσέτσι απολύθηκε από τη θέση του στην εκπαίδευση και τον Απρίλιο του 1999 εκδιώχθηκε, όπως και όλος ο αλβανικός πληθυσμός του Κοσόβου, και εγκαταστάθηκε με την οικογένειά του στην Αυλώνα (αλβαν. Vlora) της Αλβανίας, όπου εργάστηκε ως καθηγητής καλλιτεχνικών μαθημάτων στη δευτεροβάθμια εκπαίδευση.
Μετά από τρεις μήνες διαμονής στην Αλβανία και μετά την εγκατάσταση της ειρηνευτικής δύναμης του ΝΑΤΟ στο Κόσοβο, ο Πονοσέτσι επέστρεψε με την οικογένειά του στην Τζακόβα. To έργο του έτυχε γενικής αναγνώρισης, με επιτυχείς εκθέσεις τόσο στο Κόσοβο όσο και στις χώρες της περιοχής, ενώ ανακηρύχθηκε δια βίου καθηγητής στην Ακαδημία Τεχνών της Πρίστινα. Πέθανε τον Οκτώβριο του 2008.
Ανάμεσα στα έργα του, που παρουσιάστηκαν σε έκθεση στην Εθνική Πινακοθήκη του Κοσόβου στην Πρίστινα το Φεβρουάριο του 2009, περιλαμβάνονταν: «Απόλλων και Δάφνη», «Οικογένεια», «30 Αυγούστου 1944 στην Τζακόβα», «Πιετά», «Συμφωνία», «Τζακόβα», «Δίχως τίτλο» (ξαπλωμένο γυναικείο γυμνό), «Δίχως τίτλο» (όρθια γυμνή κοπέλα με μαύρη γάτα), «Λεμόνια», «Δίχως τίτλο» (βάζα με λουλούδια πάνω σε τραπέζι), «Αυτοπροσωπογραφία», «Γεώργιος Καστρότι – Σκεντέρμπεης» κ. ά.
Πηγέ ς
Κατηγορία:Αλβανοί ζωγράφοι
Βάλντι
Ο Βάλντι (Waldi) ήταν η πρώτη επίσημη μασκότ των Ολυμπιακών Αγώνων. Δημιουργήθηκε για τους Θερινούς Ολυμπιακούς Αγώνες του 1972 στο Μόναχο. Ήταν ένα ντακσχουντ (είδος γερμανικού κυνηγετικού σκύλου), δημοφιλή ράτσα στη Γερμανία. Η πορεία του μαραθωνίου σχεδιάστηκε για να ενσωματώσει το σχεδιασμό του Βάλντι, και κατά τη φάση της κατασκευής του Ολυμπιακού σταδίου και χωριού του 1972. Χρησιμοποιήθηκε επίσης σε ανεπίσημες σατιρικές αφίσες.
Προέλευση
Ο Βάλντι δημιουργήθηκε από τον Γερμανό σχεδιαστή Otl Aicher, ο οποίος, μεταξύ άλλων, ήταν επίσης υπεύθυνος για το σχεδιασμό του λογότυπου για τη γερμανική αεροπορική εταιρεία Lufthansa. Το ντακσχουντ ήταν η πρώτη επίσημη μασκότ των Ολυμπιακών Αγώνων, μιας και στους Χειμερινούς Ολυμπιακούς Αγώνες του 1968 ήταν η πρώτη φορά που χρησιμοποιήθηκε ανεπίσημα μια μασκότ. Ο Βάλντι σχεδιάστηκε για να αντιπροσωπεύει τις ιδιότητες που είχαν οριστεί απαραίτητες για τους αθλητές: αντοχή, ανθεκτικότητα και ευκινησία. Ο Βάλντι βασίστηκε σε ένα πραγματικό ντακσχουντ με μακριά μαλλιά που ονομαζόταν Cherievon Birkenhof και χρησιμοποιήθηκε ως μοντέλο. Αν και ο Βάλντι είχε μία ποικιλία διαφορετικών χρωματικών συνδυασμών, έχει αναφερθεί έχει κατά καιρούς αναφερθεί ότι το κύριο σύστημα σχεδιάστηκε για να ταιριάζει με τα χρώματα των Ολυμπιακών κύκλων, δηλαδή μπλε, πράσινο κίτρινο, πορτοκαλί και πράσινο. Ωστόσο, δεν υπήρχαν μαύρο ή κόκκινο στο βασικό συνδυασμό, κάτι το οποίο ήταν συνειδητή απόφαση από την πλευρά του σχεδιαστεί, καθώς επιθυμούσε να αποκλείσει τα χρώματα που σχετίζονται με το Ναζιστικό κόμμα.
Εμπορεύματα
Πενήντα άδειες χορηγήθηκαν σε κατασκευαστές, με ελάχιστη χρέωση αδειοδότησης τα 245.000 γερμανικά μάρκα, και πάνω από δύο εκατομμύρια συναφή είδη με τον Βάλντι πουλήθηκαν σε όλο τον κόσμο. Ο Βάλντι ήταν διαθέσιμος ως βελούδινο και πλαστικό παιχνίδι, και εμφανίστηκε σε κουμπιά, αφίσες και αυτοκόλλητα αλλά και σαν καρφίτσα.
Παραπομπές
Κατηγορία:Θερινοί Ολυμπιακοί Αγώνες 1972 Κατηγορία:Μασκότ Θερινών Ολυμπιακών Αγώνων